खेलमंत्री माकन को एफ1 का न्योता नहीं : सूत्र  
सूत्रों के मुताबिक खेलमंत्री अजय माकन को इसलिए न्यौता नहीं भेजा गया, क्योंकि उन्होंने इस आयोजन को उत्पाद और सीमा शुल्क में छूट देने से इनकार कर दिया था।
केंद्रीय खेलमंत्री अजय माकन को देश में पहली बार हो रही फॉर्मूला वन इंडियन ग्रां प्री के लिए आमंत्रित नहीं किया गया। सूत्रों के मुताबिक माकन को इसलिए न्यौता नहीं भेजा गया, क्योंकि उन्होंने इस आयोजन को उत्पाद और सीमा शुल्क में छूट देने से इनकार कर दिया था।  समझा जाता है कि आयोजकों ने करीब 100 करोड़ रुपये की रियायत का आग्रह किया था, जिसे ठुकरा दिया गया।  शनिवार को बुद्ध इंटरनेशनल सर्किट में अंतिम अभ्यास सत्र जारी है। उधर, माकन ने ट्विटर पर लिखा है कि जब एफ 1 का फ्लैग ऑफ हो रहा है, मैं खेलमंत्री की हैसियत से कालीकट के पास कोइलंडी स्थित पीटी उषा अकादमी में सिंथेटिक टर्फ के निर्माण कार्य का शिलान्यास कर रहा हूं।